Show Boat (1936)

Show Boat er en amerikansk romantisk filmmusikal fra 1936 regissert av James Whale. Filmen er basert på musikalen Show Boat fra 1927 av Jerome Kern og Oscar Hammerstein II, som igjen er basert på Edna Ferbers roman Teaterbåten.

Hovedrollene spilles av blant andre Irene Dunne, Allan Jones, Charles Winninger, Paul Robeson og Helen Morgan. Kern og Hammerstein skrev tre nye låter til filmen, «I Have The Room Above Her», «Gallivantin' Aroun'» og «Ah Still Suits Me». Filmen etterfulgte en annen filmatisering av Ferbers roman, Teaterbåten (1929).

Det amerikanske filminstituttet (AFI) har senere kåret filmen til tidenes 24. beste filmmusikal fra USA. Låten «Ol' Man River» ligger også på listen over de beste filmlåtene. Show Boat ble innlemmet i National Film Registry i 1996, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle».

Handling 
Historien strekker seg over fire tiår, fra slutten av 1880-tallet frem til slutten av 1920-tallet. Magnolia Hawks (spilt av Irene Dunne) er en 18-åring som arbeider på familiens båt, Cotton Blossom, som reiser langs Mississippi-elven og arrangerer show. Hun møter Gaylord Ravenal (spilt av Allan Jones) en sjarmerende gambler, blir snart forelsket i ham, og de gifter seg.

Sammen med datteren sin velger paret snart å forlate båten og flytter til Chicago, hvor de hovedsakelig overlever på Gaylords inntekter fra gambling. Men etter cirka 10 år opplever Gaylord flere spesielt store økonomiske tap og han velger å forlate Magnolia, fordi han får skyldfølelse og tror at han ødelegger livet hennes også på grunn av de store økonomiske tapene hans. Magnolia blir deretter tvunget til å oppdra deres lille datter på egen hånd.

Samtidig, i en parallell handling blir Julie LaVerne (spilt av Helen Morgan) show-båtens fremste skuespillerinne, tvunget til å forlate båten på grunn av hennes bakgrunn. Hennes ektemann Steve Baker (spilt av Donald Cook) som Julie i henhold til delstatens lovverk er ulovlig gift med, reiser sammen med henne. Men Julie blir etter hvert også forlatt av ektemannen sin, og hun utvikler etter hvert sterk alkoholisme. Magnolia blir i løpet av de neste årene en stor suksess på teater-scenen i Chicago. 23 år senere blir Magnolia og Ravenal gjenforent ved teatret hvor Kim, datteren deres, dukker opp i hennes aller første hovedrolle.

Medvirkende 

Irene Dunne som Magnolia Hawks
Allan Jones som Gaylord Ravenal
Charles Winninger som Cap'n Andy Hawks
Paul Robeson som Joe
Helen Morgan som Julie LaVerne
Helen Westley som Parthenia «Parthy» Hawks
Queenie Smith som Ellie May Chipley
Sammy White som Frank Schultz
Donald Cook som Steve Baker
Hattie McDaniel som Queenie
Francis X. Mahoney som Rubber Face Smith
Marilyn Knowlden som Kim som barn
Sunnie O'Dea som Kim som 16-åring
Arthur Hohl som Pete
Charles B. Middleton som sheriff Ike Vallon
J. Farrell MacDonald som Windy McClain
Charles C. Wilson som Jim Green 
Clarence Muse som Sam, dørvakt på Trocadero

Referanser

Eksterne lenker 
 

Filmmusikaler fra USA
Filmer fra 1936
Romantiske dramafilmer fra USA
Filmer bevart i USAs nasjonale filmregister
Engelskspråklige filmer
Sort-hvitt-filmer
Filmer basert på skuespill